ဓမ္မသစ် အခြေခံ အုတ်မြစ်များ သင်ခန်းစာလမ်းညွှန်
ခရစ်ဝင်ကျမ်းများ
တမန်တော်ဝတ္ထု
သင်ခန်းစာ ဖော်ပြချက်
ဓမ္မသစ်ကျမ်းတွင် အဦးဖြစ်သည့် ကျမ်းငါးကျမ်းသည် ယေရှု၏ သက်တော်စဉ်၊ ဩဝါဒ သွန်သင်ချက်၊ အသေခံခြင်း၊ ရှင်ပြန်ထမြောက်ခြင်းနှင့်တကွ သူ၏ အသင်းတော် အစပြုပုံတို့၏ ဇာတ်ကြောင်းကို ရှင်းပြသောကြောင့် အဓိကကျသော စာစောင်များ ဖြစ်ကြသည်။ ခရစ်ဝင်ကျမ်း တစ်ခုချင်းစီ၌ မတူထူးခြားသော အမြင်နှင့် ရည်ရွယ်ချက် တစ်ခုစီ ရှိသည်။ သင်ခန်းစာ တစ် မှ ငါးအတွင်း ဤဘာသာရပ်သည် ခရစ်ဝင်ကျမ်းတစ်ခုချင်းစီ၏ နောက်ခံသမိုင်း၊ ဖွဲ့စည်းပုံ၊ အရေးပါသည့် အကြောင်းအရာများနှင့် အဓိကအာဘော်များကို ရှင်းပြသည်။ သင်ခန်းစာ ခြောက်မှ ရှစ်အတွင်း အရေးပါသော အချက်များကို လုကာရေးခဲ့သည့်အတိုင်း ရှာဖွေဖော်ထုတ်ပြီး အဓိကနှင့် ဆင့်ပွားအကြောင်းအရာကို နားလည်စေဖို့ နောက်ခံအဖြစ် သူ့ပရိသတ်ကို ပေးခဲ့သည့် မူဘောင်အား ချပြလျက် တမန်တော် ဝတ္ထုကို ကျွန်ုပ်တို့လေ့လာကြပါမည်။ ဤသင်ခန်းစာသည် သာ့ဒ်မစ်လ် အမှုတော်များ သာသနာက ထုတ်လုပ်ပြီး Dr. Pete Alwinson and Dr. Hans F. Bayer တို့ ရှင်းလင်း တင်ဆက်ထားသော ခရစ်ဝင်ကျမ်းများ နှင့်တမန်တော်ဝတ္ထု ဆိုသည့် သာ့ဒ်မစ်လ် ဗီဒီယို သင်ခန်းစာစဉ် နှစ်ခုပေါ် မှီငြမ်းထားသည်။ 

သင်ခန်းစာ ပန်းတိုင်များ၊ ရည်ရွယ်ချက်များနှင့် သင်ရိုးများစာရင်း 
ပန်းတိုင်များ
ဤသင်ခန်းစာတွင် အောက်ပါတို့ကို ပြီးမြောက်စေလိုပါသည်။
1. နောက်ခံသမိုင်း၊ ပါဝင်အကြောင်းအရာများ၊ ခရစ်ဝင်ကျမ်း တစ်ခုချင်း၏ အဓိကကျသော အာဘော်များနှင့်စပ်လျဉ်း၍ အရေးကြီးသော အချက်အလက်များကို သင်ယူရန် ကျွန်ုပ်တို့ မျှော်လင့်ပါသည်။
2. ခရစ်ဝင်ကျမ်းများကို သင်ယူသည့်အတွက် ကိုယ်တော်ကို ပိုမိုသိကျွမ်းပြီး နောက်တော်သို့ ပိုမိုသစ္စာရှိစွာ လိုက်လိုသည့် ဆန္ဒ တိုးပွားရန် ကျွန်ုပ်တို့ မျှော်လင့်ပါသည်။
3. ခရစ်ဝင်ကျမ်း လေးကျမ်းကို လေ့လာသည့်အတွက် သင်ယူသမျှ သင်ခန်းစာများအား အသက်တာ၌ လက်တွေ့အသုံးပြုရန်နှင့် သခင်ယေရှုကို ပိုမိုသိကျွမ်းလာသည့်အတိုင်း ပိုမိုသစ္စာရှိစွာ နောက်တော်လိုက်ရန် ကျွန်ုပ်တို့ မျှော်လင့်ပါသည်။
4. တမန်တော်ဝတ္ထုနောက်ခံနှင့် ပါဝင်အကြောင်းအရာ ဆိုင်ရာ အဓိကကျသည်တို့ကို သင်ယူနိုင်စေမည့် အရင်းအမြစ်ရှိသမျှကို အသုံးချရန် ကျွန်ုပ်တို့ မျှော်လင့်ပါသည်။
5. ကမ္ဘာတလွှား ဘုရားသခင့်နိုင်ငံတော် တိုးချဲ့ဖြန့်ကျက်ရေးအတွက် ကျရာကဏ္ဍက သင် ပါဝင်လုပ်ဆောင်လိုစိတ် ပြင်းပြထက်သန်လာဖို့ မျှော်လင့်ပါသည်။
6. တမန်တော်ဝတ္ထု၏ သွန်သင်ချက်များကို နာခံတုန့်ပြန်သောအားဖြင့် အသက်တာတွင် ပြောင်းလဲမှုများ ရှိဖို့၊ အထူးသဖြင့် ဘုရားသခင့်နိုင်ငံတော် တိုးချဲ့ဖြန့်ကျက်ရေးအတွက် မိမိကျရာကဏ္ဍကို ပိုမိုအားထုတ်လုပ်ဆောင်ဖို့ မျှော်လင့်ပါသည်။

ရည်မှန်းချက်များ
အောက်ပါတို့ကို သင်လုပ်ဆောင်ပြီးသောအခါ၊ ဤရည်ရွယ်ချက်များ ပြည့်မီကြောင်း ပြပါလိမ့်မည်–
1. သင်စွမ်းဆောင်နိုင်ကြောင်း ဖော်ပြပြီး ဆန်းစစ်မှုများအပေါ် ကျေနပ်ဖွယ် အဆင့်များကို သတ်မှတ်သည်-
· ခရစ်ဝင်ကျမ်းတစ်ချင်းစီအတွက် စာရေးသူ၊ စာဖတ် ပရိသတ်၊ ရေးသားချိန်၊ ရေးသားသည့် ရည်ရွယ်ချက်တို့ ပါဝင်သော အဓိက နောက်ခံသမိုင်း အချက်အလက်များကို ဖော်ထုတ်ပါ။
· ခရစ်ဝင်ကျမ်းလေးကျမ်းမှ ကျမ်းတစ်အုပ်ချင်းစီအတွက် ဖွဲ့စည်းမှုနှင့် အဓိကပါဝင်အကြောင်းအရာတို့ကို ဖော်ထုတ်ပေးပါ။
· ခရစ်ဝင်ကျမ်းလေးကျမ်းမှ ကျမ်းတစ်အုပ်ချင်းစီအတွက် အဓိကအာဘော်များကို ဖော်ထုတ်ပေးပါ။
· တမန်တော်ဝတ္ထု နောက်ခံသမိုင်း၊ ဖွဲ့စည်းမှု၊ ပါဝင်အကြောင်းအရာ၊ အာဘော်များအကြောင်း အဓိကကျသည့် အချက်အလက်များကို ဖော်ထုတ်ပေးပါ။
2. ယေရှုနှင့်တကွ ဘုရားသခင့် နိုင်ငံတော် တိုးချဲ့ရေးအပေါ် သင်မည်သို့ နားလည်ခံစားသည်ကို ဖော်ပြပြီး သင်ခန်းစာကို သင့်ဘဝ၌ မည်သို့ လက်တွေ့အသုံးချကြောင်း၊ အထူးသဖြင့် ယေရှုကို ပိုမိုသိကျွမ်းဖို့၊ နောက်တော်သို့ ပိုမိုသစ္စာရှိစွာလိုက်တတ်ဖို့ သင့်အား သင်ခန်းစာက မည်သို့ အထောက်အကူဖြစ်စေကြောင်းနှင့်တကွ ဘုရားသခင့် နိုင်ငံတော်သာသနာကို တိုးချဲ့လုပ်ဆောင်ဖို့ တမန်တော်ဝတ္ထုထဲက နည်းဟန်များက သင့်အား ခွန်အားပေးပုံတို့ကို ပြသကာ လေ့လာမှုလမ်းညွှန်များကို ပြီးစီးစေပါ။

ဓမ္မသစ် အခြေခံအုတ်မြစ်များအတွက် မော်ဂျူးများစာရင်း
1. ခရစ်ဝင်ကျမ်း မိတ်ဆက်
2. ရှင်မဿဲ ခရစ်ဝင်ကျမ်း
3. ရှင်မာကု ခရစ်ဝင်ကျမ်း
4. ရှင်လုကာ ခရစ်ဝင်ကျမ်း
5. ရှင်ယောဟန် ခရစ်ဝင်ကျမ်း
6. တမန်တော် ဝတ္ထု၏ သမိုင်းနောက်ခံ
7. တမန်တော် ဝတ္ထု ဖွဲ့စည်းမှု နှင့် ပါဝင် အကြောင်းအရာ
8. တမန်တော်ဝတ္ထု၏ အဓိက အာဘော်များ

သင်ခန်းစာအခြေခံအချက်များ၏ ရှင်းလင်းချက်
အထိမ်း အမှတ်တံဆိပ်
1. အပတ်စဥ်တိုင်း၊ သင့်အဖွဲ့ ဆွေးနွေးချိန်၏တစ်စိတ်တစ်ပိုင်းကို တံဆိပ်ပါ စာရွက်စာတမ်းမှတစ်ဆင့် လုပ်ဆောင်ရန် အာရုံစိုက်သင့်သည်။ ဤစာမျက်နှာ နှစ်မျက်နှာပါလမ်းညွှန်ချက်သည် အရေးကြီးသောအမှုတော်ဆိုင်ရာစွမ်းရည် တိုးတက်ရန် သင်ကြိုးစားနေချိန်တွင် သင့်နည်းပြအတွက် ယေဘူယျလမ်းညွှန်ချက်ကို ပေးပါလိမ့်မည်။
2. ပထမရက်သတ္တပတ်အနည်းငယ်တွင်၊ သင့် ဆွေးနွေးချိန်တစ်စိတ်တစ်ပိုင်းကို တံဆိပ်လမ်းညွှန်ချက်များတွင် ဖော်ပြထားသည့် ဆွေးနွေးမှုအကြောင်းအရာများ မှတစ်ဆင့် အသုံးပြုသွားပါမည်။
3. အဖွဲ့ဆွေးနွေးချိန်များတစ်လျှောက် ခိုင်မာသောအခြေခံအုတ်မြစ်ချပြီးသည်နှင့်၊ ကျန်သီတင်းပတ်များကို လုပ်ဆောင်မှု အတွက်ခေါ် ဖိတ်ခြင်း တံဆိပ်ကိုအသုံးပြု၍ လုပ်ဆောင်ပါ။
4. တံဆိပ်လမ်းညွှန်ချက်များအရ သင့်နည်းပြဆရာသည် လုပ်ဆောင်မှုအဆင့်များ ပြီးဆုံးကြောင်း ဆုံးဖြတ်ပြီးသည်နှင့် သင့်အား အထိမ်းအမှတ်တံဆိပ် ချီးမြှင့်မည်ဖြစ်သည်။ 
မော်ဂျူးများ
1. ဗီဒီယိုကြည့်ခြင်း၊ အသံနားထောင်ခြင်း သို့မဟုတ် စာမူကိုဖတ်ခြင်းဖြင့် သင်ခန်းစာများကို လေ့လာပါ။
2. သင်ရိုးတစ်ခုစီအတွက် လေ့လာမှုလမ်းညွှန်ကို ပြီးဆုံးအောင်လေ့လာပါ။ ဤလေ့လာမှုလမ်းညွှန်များသည် အွန်လိုင်းဉာဏ်စမ်းပဟေဠိအတွက် ပြင်ဆင်ပေးလိမ့်မည်။
3. သင်ရိုးတစ်ခုစီအတွက် အွန်လိုင်းဉာဏ်စမ်းပဟေဠိကို ဖြေဆိုပါ။ ဉာဏ်စမ်းပဟေဠိများကို သင်အလိုရှိသလောက် အကြိမ်များစွာ ဖြေဆိုနိုင်သော်လည်း၊ ဖြေဆိုမှုတစ်ခုနှင့် တစ်ခုကြားတွင် တစ်နာရီခန့် စောင့်ရပါမည်။ သင်၏အမြင့်ဆုံးရမှတ်သည် တရားဝင် အဆင့်ဖြစ်လိမ့်မည်။ အယူအဆ သဘောတရားများကို ကောင်းစွာ နားလည်သဘောပေါက်ကြောင်း သေချာစေရန်၊ အပတ်စဉ် ဆွေးနွေးမှု၌ မပါဝင်မီ အနည်းဆုံး ၈၀% ရရှိဖို့ရန် အကြံပြုအပ်ပါသည်။
4. ဆွေးနွေးမှုလမ်းညွှန်ကို အသုံးပြု၍ သင့်အဖွဲ့၊ နည်းပြဆရာနှင့်အတူ အပတ်စဉ် ဆွေးနွေးမှုများ တွင် ပါဝင်ပါ။ ဤဆွေးနွေးချက်များသည် သင်ခန်းစာအကြောင်းအရာကို အပြည့်အဝ နားလည်သဘောပေါက်ရန်နှင့် သင့်အသက်တာနှင့်အမှုတော်၌ အယူအဆ သဘောတရားများကို မှန်ကန်စွာအသုံးချနိုင်စေရန်အတွက် အရေးကြီးပါသည်။ သင်ရိုးတစ်ခုစီအတွက် အနည်းဆုံး တစ်နာရီကြာ ဆွေးနွေးရန် အကြံပြုပါသည်။
နောက်ဆုံး စာမေးပွဲ
ဖြေဆိုခြင်းကို သင်အလိုရှိသလောက် အကြိမ်များစွာ ဖြေဆိုနိုင်သော်လည်း၊ ဖြေဆိုမှုတစ်ခုနှင့် တစ်ခုကြားတွင် တစ်နာရီခန့် စောင့်ရပါမည်။ တရားဝင်ရမှတ်သည် သင်၏အမြင့်ဆုံးအဆင့်ဖြစ်ပြီး၊ သင်ခန်းစာပြီးမြောက်ရန်အတွက် နောက်ဆုံးစာမေးပွဲတွင် အနည်းဆုံး ၈၀% ရရှိရပါမည်။
အဆင့်များ
နောက်ဆုံးအဆင့်ကို အောက်ပါအတိုင်း တွက်ချက်မည် -
1. သင်ကြားပို့ချချက်များအပေါ် ဉာဏ်စမ်းပဟေဠိ ဖြေဆိုခြင်း တစ်ခုစီသည် အမှတ် ၃၀ တန်ဖိုးရှိသည်။
2. သင်ကြားပို့ချချက်များအပေါ် နောက်ဆုံးစာမေးပွဲသည် အမှတ် ၁၀၀ တန်ဖိုးရှိသည်။
3. တံဆိပ်သည် သင့်အဆင့်ကို ထိခိုက်မည်မဟုတ်သော်လည်း နည်းပြဆရာ၏ ကျေနပ်မှုရှိရမည်ဖြစ်ပြီး၊ ဖောင်ဒေးရှင်းလက်မှတ် စစ်ဆေးရေးစာရင်း၌ ပြီးမြောက်ကြောင်း အမှတ်အသားပြုထားရပါမည်။
စုစုပေါင်းသင်ခန်းစာရမှတ် ၈၀% အထက်ကို အောင်မြင်သည်ဟု မှတ်ယူပါသည်။
------------------------------------
ဤသင်ခန်းစာအတွက် ပံ့ပိုးကူညီသူများစာရင်း (မှတ်တမ်းတင်ချိန်မှာ အကျုံးဝင်သော အဖွဲ့အစည်းများကို ဖော်ပြထားပါသည်။)
Dr. Pete Alwinson သည် Willow Creek Church, PCA, Winter Springs, FL ကို တည်ထောင်သော သင်းအုပ်ဆရာဖြစ်ပြီး ထိုနေရာတွင် ၂၆နှစ်မျှ တာဝန်ခံသင်းအုပ်ကြီးအဖြစ် အမှုဆောင်ခဲ့သည်။
Dr. Richard J. Bauckhamသည် စကော့တလန်ပြည် စိန့်အင်ဒယူး တက္ကသိုလ်မှ အငြိမ်းစား ပါမောက္ခတစ်ဦးဖြစ်သလို ဓမ္မသစ်ကျမ်း ပညာရှင်၊ စာရေးဆရာတစ်ဦးလည်း ဖြစ်သည်။
Dr. David R. Bauer သည် Asbury Theological Seminary တွင် ကျမ်းစာလေ့လာခြင်းဆိုင်ရာ ပါမောက္ခနှင့် Ralph Waldo Beeson and School of Biblical Interpretation မှ ဌာနမှူးဖြစ်သည်။
Dr. Hans F. Bayer သည် မစ်ဆူရီပြည်နယ်၊ စိန့်လူးဝစ်မြို့ရှိ Covenant ဓမ္မတက္ကသိုလ်၊ ဓမ္မသစ်ကျမ်းဆိုင်ရာ ပါမောက္ခလည်းဖြစ်သလို ဓမ္မသစ်ကျမ်းဌာနမှူးလည်း ဖြစ်သည်။
Dr. Steve Blakemore သည် Wesley Biblical Seminary တွင် ဒဿနိကဗေဒဆိုင်ရာ လက်ထောက်ပါမောက္ခဖြစ်သည်။
Dr. Stephen Chan သည် ဝါရှင်တန်ပြည်နယ်ရှိ ဆီယက်တဲလ် တက္ကသိုလ်မှ သမ္မာကျမ်း ဓမ္မဗေဒနှင့် အယူဝါဒများလေ့လာရေးဆိုင်ရာ တွဲဖက် ပါမောက္ခ ဖြစ်သည်။
Dr. Peter Chow သည် ထိုင်ဝမ်ရှိ China ဧဝံဂေလိ တက္ကသိုလ်၏ ကျောင်းအုပ်ကြီး ဖြစ်သည်။
Rev. Larry Cockrell သည် အယ်လ်ဘားမားပြည်နယ်၊ ဘာမင်ဂန်အရပ်ရှိ ဘာမင်ဂန် ဓမ္မတက္ကသိုလ် ပညာရေးအဖွဲ့ဝင်နှင့် ယုံကြည်ခြင်းအသင်းတော်မိသားစု၏ တာဝန်ခံသင်းအုပ်ကြီး ဖြစ်သည်။
Dr. Steve Cowan သည် အယ်လ်ဘားမားပြည်နယ်၊ ဘာမင်ဂန်အရပ်ရှိ ဘာမင်ဂန် ဓမ္မတက္ကသိုလ်၏ ဒဿနိကဗေဒနှင့် ယုံကြည်ခြင်းခုခံကာကွယ်မှုဆိုင်ရာ တွဲဖက်ပါမောက္ခဖြစ်သလို ယုံကြည်ခြင်းခုခံကာကွယ်မှု အရင်းအမြစ် စင်တာ၏ တွဲဖက် ညွှန်ကြားရေးမှူးလည်း ဖြစ်သည်။
Dr. Brandon D. Crowe သည် Westminster Theological Seminary မှ ဓမ္မသစ်ကျမ်းဆိုင်ရာ လက်ထောက်ပါမောက္ခဖြစ်သည်။
Dr. Saul Cruz သည် စိတ္တဗေဒပညာရှင်တစ်ဦး ဖြစ်ပြီး သူနှင့်သူ့ဇနီး Pilar Cruz-Ramos တို့သည် မက္ကဆီကိုစီတီးရှိ အာမိုးနီးယား အမှုတော်များလုပ်ငန်းတွင် ပူးတွဲ ညွှန်ကြားရေးမှူးများ ဖြစ်ကြသည်။
Dr. Daniel Doriani သည် Strategic Academic Initiatives ၏ ဒုတိယ ဥက္ကဌဖြစ်ပြီး Covenant ဓမ္မတက္ကသိုလ် ပါမောက္ခ တစ်ဦးလည်း ဖြစ်သည်။
Dr. John Frame သည် ဖလော်ရီဒါပြည်နယ်၊ Orlando ရှိ Reformed Theological Seminary တွင် စနစ်ကျဓမ္မပညာဆိုင်ရာနှင့် ဒဿနိကဗေဒဆိုင်ရာ ပါမောက္ခဖြစ်သည်။
Dr. Matt Friedeman သည် Wesley Biblical Seminary တွင် ဧဝံဂေလိပညာနှင့် တပည့်တော်ဖြစ်ခြင်းဆိုင်ရာ ပါမောက္ခဖြစ်သည်။
Dr. Mark Gignilliat သည် အယ်လ်ဘားမားပြည်နယ် ဘာမင်ဂန်ရှိSamford University ၏ Beeson Divinity School မှ ဓမ္မဟောင်းဆိုင်ရာ တွဲဖက်ပါမောက္ခ တစ်ဦးဖြစ်သည်။
Rev. Michael J. Glodo သည် ဖလော်ရီဒါ Orlando ရှိ၊ Reformed Theological Seminary တွင် ကျမ်းစာလေ့လာခြင်းဆိုင်ရာ တွဲဖက်ပါမောက္ခဖြစ်သည်။
Dr. James M. Hamilton သည် The Southern Baptist Theological Seminary တွင် Biblical Theology ဆိုင်ရာ တွဲဖက်ပါမောက္ခဖြစ်ပြီး Kenwood Baptist Church တွင် တရားဟောဆရာဖြစ်သည်။
Dr. Steve Harper သည် ဖလော်ရီဒါပြည်နယ် Orlando ရှိ Asbury Theological Seminary ၏ Florida Dunnam campus တည်ထောင်သူဒုတိယကျောင်းအုပ်ဖြစ်သည်။
Thaddeus J. James, Jr. သည် Birmingham Theological Seminary တွင် ပညာရေးဆိုင်ရာ ဒုတိယကျောင်းအုပ် ဖြစ်သည်။
Dr. Riad Kassis သည် ခရစ်ယာန်ခေါင်းဆောင်များအတွက် အပြည်ပြည်ဆိုင်ရာ လေ့ကျင့်ရေးဌာနဖြစ်သော ပြည်ပကောင်စီ၏ဒေသဆိုင်ရာညွှန်ကြားရေးမှူး ဖြစ်သည်။
Dr. Peter Kuzmic သည် Gordon-Conwell ဓမ္မတက္ကသိုလ်၊ ကမ္ဘာ့လုံးဆိုင်ရာသာသနာများနှင့် ဥရောပရေးရာ လေ့လာမှုများ ဌာနမှ Eva B. and Paul E. Toms ဘွဲ့ရ ထင်ရှားသော ပါမောက္ခတစ်ဦးဖြစ်ပြီး ခရိုအေးရှားနိုင်ငံ၊ အိုဆီးဂျက်အရပ်ရှိ ဧဝံဂေလိ ဓမ္မတက္ကသိုလ် ပူးတွဲတည်ထောင်သူနှင့် ညွှန်ကြားရေးမှူးလည်း ဖြစ်သည်။
Dr. David Lamb သည် Biblical Theological Seminary တွင် ဓမ္မဟောင်းကျမ်းဆိုင်ရာ တွဲဖက်ပါမောက္ခဖြစ်သည်။
Dr. Jeff Lowman သည် Alabaster၊ Alabama ရှိ Evangel Church PCA မှ တာဝန်ခံသင်းအုပ်ဆရာကြီးဖြစ်ပြီး Birmingham Theological Seminary ရှိ ဟောပြောခြင်းနှင့် စနစ်ကျဓမ္မပညာဆိုင်ရာ ပါမောက္ခဖြစ်သည်။
Rev. Jim Maples သည် အယ်လ်ဘားမားပြည်နယ်၊ ဘာမင်ဂန်ဒေသရှိ ဘာမင်ဂန် ဓမ္မတက္ကသိုလ်၊ သင်းအုပ် ခေါင်းဆောင်မှု အစီအစဉ်မှ Doctor of Ministry ဆိုင်ရာ ညွှန်ကြားရေးမှူး ဖြစ်သည်။
Dr. John McKinley သည် ဘိုအိုလာ တက္ကသိုလ်၊ သမ္မာကျမ်းစာနှင့် ဓမ္မပညာလေ့လာမှုများဆိုင်ရာ တွဲဖက် ပါမောက္ခ ဖြစ်သည်။
Dr. R. Albert Mohler, Jr. သည် Southern Baptist Theological Seminary ၏ကျောင်းအုပ်ဖြစ်သည်။
Dr. WaiYee Ng သည် ဟောင်ကောင်ရှိ China Graduate School of Theology မှ သမ္မာကျမ်းစာလေ့လာမှုဆိုင်ရာ တွဲဖက် ပါမောက္ခ ဖြစ်သည်။
Dr. John Oswalt သည် Asbury Theological Seminary တွင် ဓမ္မဟောင်းကျမ်းဆိုင်ရာ ဧည့်ပါမောက္ခဖြစ်သည်။
Rev. Youssef Ourahmane အယ်လ်ဂျီးရီးယားရှိ တိမောသေ လေ့ကျင့်ရေးကျောင်း၌ အသင်းတော်ခေါင်းဆောင်များ ပြုစုပျိုးထောင်ရေး အစီအစဉ်တွင် ပါဝင်နေသူ ဖြစ်သည်။
Dr. J. I. Packer သည် ဗန်ကူးဗား၊ British Columbia ရှိ Regent College တွင် စနစ်တကျဓမ္မပညာနှင့် သမိုင်းဆိုင်ရာဓမ္မပညာ ပါမောက္ခဖြစ်ပြီး ဗြိတိန်နှင့် အမေရိကတို့တွင် ကျယ်ကျယ်ပြန့်ပြန့် ဟောပြောပို့ချသည်။
Dr. Robert L. Plummer သည် Southern Baptist Theological Seminary တွင် ဓမ္မသစ်အနက်ပြန်ဆိုခြင်း တွဲဖက်ပါမောက္ခဖြစ်သည်။
Dr. Gregory R. Perry သည် ဓမ္မသစ်ကျမ်းဆိုင်ရာ တွဲဖက်ပါမောက္ခနှင့် Covenant Theological Seminary, St. Louis, MO.တွင် City Ministry Initiative ၏ ညွှန်ကြားရေးမှူး ဖြစ်သည်။
Dr. Robert L. Plummer သည် Southern Baptist Theological Seminary တွင် ဓမ္မသစ်အနက်ပြန်ဆိုခြင်း တွဲဖက်ပါမောက္ခဖြစ်သည်။
Dr. David Redelings သည် ဗေသလ ဓမ္မတက္ကသိုလ်၏ ဓမ္မသစ်ဆိုင်ရာ ပါမောက္ခ တစ်ဦး ဖြစ်သည်။ 
Mr. Emad Sami သည် Veritas College တွင် အရှေ့အလယ်ပိုင်းနှင့် မြောက်အာဖရိကတို့၏ ဒေသဆိုင်ရာ ညွှန်ကြားရေးမှူးအဖြစ် တာဝန်ထမ်းဆောင်သည်။ 
Dr. Tom Schreiner သည် ဓမ္မသစ်အနက်ပြန်ဆိုခြင်းဆိုင်ရာ James Buchanan Harrison ပါမောက္ခဖြစ်ပြီး Southern Baptist Theological Seminary တွင် သမ္မာကျမ်းနှင့်အနက်ပြန်ဆိုခြင်း တွဲဖက်ဌာနမှူးဖြစ်သည်။
Dr. Glen Scorgie သည် Bethel Seminary's San Diego Campus တွင် ဓမ္မပညာဆိုင်ရာ ပါမောက္ခဖြစ်သည်။

